- Hindi News
- National
- बोन मेरो ट्रांसप्लांट के लिए ट्रेनिंग पर जाने वाले डॉक्टरों को भरना होगा बाॅण्ड
बोन मेरो ट्रांसप्लांट के लिए ट्रेनिंग पर जाने वाले डॉक्टरों को भरना होगा बाॅण्ड
इंदौर | एमजीएम मेडिकल कॉलेज प्रशासन एमवाय अस्पताल में अप्रैल-मई से बोन मेरो प्रत्यारोपण शुरू करना चाहता है। इसके प्रशिक्षण के लिए दो डॉक्टरों को अमेरिका भेजा जाना है, लेकिन अभी तक नियम-शर्तें तय नहीं हो सकी हैं। इनमें डॉक्टरों को कितने साल का बॉण्ड भरना होगा। यदि वे प्रशिक्षण के बाद छोड़कर जाते हैं तो कितनी पैनल्टी की जाए आदि शामिल हैं।
जानकारी अनुसार कम से कम पांच साल सेवा देने का अनुबंध किया जा सकता है। यदि वे इसके पहले छोड़कर जाते हैं तो बड़ी पैनल्टी लगाई जा सकती है। चूंकि दोनों डॉक्टरों के रहने का खर्च राज्य सरकार उठाएगी। इसलिए कैबिनेट की मंजूरी जरूरी है। इनके प्रशिक्षण के लिए भी अनुमति भोपाल से ही जारी होना है। गौरतलब है जनवरी में अमेरिका से डॉ. प्रकाश सतवानी बोन मेरो प्रत्यारोपण के लिए एमवाय की व्यवस्थाओं का मुआयना कर चुके हैं। बोन मेरो प्रत्यारोपण उन्हीं के निर्देशन में किए जाएंगे।
tgl_Latn sot_Latn hin_Deva hin_Deva hin_Deva hin_Deva